1. In Nomine
Patris, et Filio, et Spiritus Sanctus. Amen.
2. Adwaro keto
Sheriana ka wuok South Nyanza ma aluor nyaka Karachuonyo, Kadem gi Kanyamkago.
3. Kendo adwaro
kwano jopolo (Jo Legion) mapod ler, maonge kod dhako (mon) an’gwen. To ma
anayud kod dhako achiel en jahawi.
4. Chakre South
Nyanza abiro kwano gi ahinya, ka anwan’go to abiro goyogi marufuku ok gitel ne
ji e tije duto mag kanisa.
5. To sudo to
gibiro sudo mana kaka Jo-Kristus moko sudo kendo ok abi tamogi e Sakramit,
nimar Sakramit ema ji chienorene to wuotho.
6. Jopadri ma
gichayo gi ema biro miyo gi Sakramit, kendo gibiro timo Pentinesia mana kaka Ja
Kristus timo, kata obed mana Papa Mtakatifu, Kardinar, Bishop, Padri, bradha,
madha kata sista.
7. Kimedo dhako
mar ariyo tichna en chungi e tich, to Sakramit to ok atuoni.
8. Koro Padri
ma gi chayogo ema biro dolo kendo ema biro rwakogi ka nyithindo e kanisa.
9. To pod ok
achako maler.
10. Ma kata
bradha ma on’geyo maler ni en gi mon ariyo, ong’e maler ni Sakramit to ibiro
nwang’o to ionge gi duol e kanisa, kata komiti ok itelne chuth. Koro ibiro
wuotho awuotha ka Simeo kanyo.
11. Abiro wuotho
nyaka Kanyamkago duto, Olifet Karachuonyo, Konyango, Kabondo Kasipul, kendo kik
ng’ato wach ni an ok ahere.
An Ok Ng’iewa Gi Pesa
12. Nikech an ok
omiya pesa. An kata imiya pesa, sulu, ok obadha. Amor amora achalo kod polis ma
kata imiyo pesa to pod ok omone maki ka oyudi ka iketho, kendo oteri e rumend
to ne imiye pesa.
13. Mano ne
ikonye akonya mondo oyud teko mar maki. Mano mondo ung’e.
Ok Adwar Weche Mag Miriambo
14. Weche mag
miriambo gi adagi, ok adwar gi.
15. Jodolo ok ber
kasero nyako (e kanisa), ok ber. Kata mana Toto Misa ok ber kasero nyar kanisa
gi, mano mondo ung’e chon.
16. Abiro kethore
kodu saidi ma ng’ama on’geyo adier ni en gi mon an’gwen, in oko.
17. To pod ok
achako maber. Abiro chako cheko ei Kadem kama adakieni mondi, to man gi dhako
achiel to en jahawi kendo en ema otelo ne tije duto te.
18. Kata obed
mayomyom kuom tich to ok maye, en ema otelo.
19. Kata Ruoth
mane omiya tich ne okwera ni kik atug kod tich. Owacho ni atine kaka en ema
odwaro to ka otama to enolal kotha oko.
Kata Lusifer Wuod Nyasaye Nowit Oko
20. Adier adier,
Lusifer ne en wuod Nyasaye adier. Wuod Nyasaye maduon’g.
21. To Nyasaye ne
okuon’ge, ne owite e mach maoktho nikech ne ochako piem kod Nyasaye kowacho ni
got bi ka, to got biro.
22. Ban’ge fuwo
ne omake owuon ma owacho ni Nyasachonogoni oseti, an be lamauru kawuono, to
kiny ochak lame. (Magi ne otimo) to Nyasaye ne ochiko ite winje.
23. Ban’g wacho
kamano, Nyasaye ne ooro malaika ma iluongo ni Mikael mondo odhi oriembe owite
oko.
24. Ban’ge,
Mikael nodhi ir Nyasaye mondo oyiene odhi oked kode (Lusifer), kopenjo Nyasaye
niya, “Ruodha gi Nyasacha, bende nitiere ng’at moro milamo koso mana in?”
25. (Eka) koro ne
openjo Ruoth (Nyasaye) ni atim nang’o. Adhi aked kode koso?
26. Nyasaye ne
odwoke ooyo nyathina, kik anwan’g ni umuloru del gi del. Ka uromo kode kamano
to obiro kethi chuth. To in idhi ilem alema abiro nyisi gima ibiro timo.
27. Mikael kane
owinjo kamano, ne odhi ka omor ahinya. To ban’ge ne onyise mondo otim ranyisi
mar Msalaba e lela wan’ge.
28. (Kane otimo
ranyisi mar Msalaba), ton’g maduon’g mar pir ne owuok e lwete. Ne en bila ton’g
Luo machon cha.
29. Ne onyise ma
omako (ton’g) kod lwete ma kor achwich, kendo mondo ochak otim ranyisi mar
Msalaba mar ariyo, eka okumba ne owuok e lela wan’ge ma omako kod lwete ma kor
acham.
30. Koro ne
ochako kedo kod jok (malaike) maricho to jok mabeyo to odwoko ban’ge. Mi jok
(malaike) maricho ne gi nego pep.
Weuru Teroru e Kanisa
31. Bende
usewinjo ni ne gi donjo ne ng’a? In dhano motow, mang’we, (unto) ubiro sayo
Nyasaye kod an’go?
32. Weuru teroru
e kanisa. Nyako mosiepni dhigo dalau. Kata in ja Watombori, kaw nyako idhigo
thuru, wek terori kode e kanisawa.
33. Kata ka in
jalno mawahaya to kaw nyako idhigo thuru, to ka idwanyori ka to wang’ni imoko e
tol.
34. Sere maler to
idhi inyuome thurgi ka jonyuolne duto neno, to ka iterori kode e kanisa to
Nyasaye biro chandi.
35. Kuom mano,
Jachien chuny mochido ne dwaro piem kod Mikael, ma Mikael ne ong’iyo mana agoge
ema ne ochwowo gi ton’g ni pup. Ne opimo mana adundone tiir, mi onyono kore, mi
odiyo iye kabisa.
36. Mi rembe ne
ochwer kabisa ma olokore mach maoktho. Ma koke ne owuok maboyo.
37. Jachien chuny
mochido en ema okelo chode e Legion Maria ka, nyaka e kanise ma moko, to okelo
chode nyaka a bache.
38. Kata eyo,
nyaka yudie ng’at ma sungore kata ma madho ndawa. To (medo dhako matin) mago to
remb juok, ok ber.
Bura Mar Auchiel
39. Bura mar
auchiel okwerowa ni kik wawuow. Okwerowa timo tim mochido kendo manyalo miyo
waketh burano.
40. Gik manyalo
miyo waketh burani gin magi: miel, kon’go, nyasore, tugo maricho, bayo abaya.
41. To mano ka
polis omaki kanyo to ok iketho koso? Ka omaki ni iketho chi ng’ato, pod ok
iketho koso?
42. Bang’e ka
polis ogoyi opingo, dibed makosa? To
bende ng’eni ok dan’g oriambni.
43. Nyasaye bende
oluwore gi buch piny, ok opogore. Serikal odagi kon’go to Nyasaye bende odagi
kon’go. Chode bende Serikal odagi, mano bende nitiere e pinyuni.
44. To ka mago
nitiere, an’go mamonou luoro koda Sheria mar Nyasaye kata mar piny? Ang’o
momiyo ka omaku to uwacho ni mano rach?
45. Kendo uneno
ni Serikal mon kodu to in ema ichayo Serikal eka Serikal bende ochako chayi,
dan’g ariambi?
Luoruru Nyasaye
46. Mano ema
omiyo awachonu uduto ni luoruru Nyasaye. Rit ringri maber. Ka in gi chiegi to
rit ringri maber.
47. Dichwo ma pok
onyombo, rit ringri maber ma (nyaka) chien’g ma chiegi moro ma ibiro kendo
onywolni nyathi, iwe ketho nyodo oko e lum.
48. Nyithindo ma
inywolo oko e lum ji biro wacho ni ma to chal kod ng’ane, dan’g ariambnu?
49. Ka oseyudi
kamano to iwacho ni an jogi ochaya. Kanyo to onge ng’ama ochayi, in ema
ichayori iwuon (ka) iwito ringri ni guogi e pap oko. Dan’g ariambnu?
Toto Mise Oti E Kanise
50. Asewuotho e
kanise to ayudo Toto Mise oti mana te. To ka apenjo ni an’go matiyou e kanisa
ma uchiemo mana maberni?
51. To wach mon
kod nyiri ema omonou chwe, kata nindo tamore terou nikech gombo maricho.
52. To piny ka
oru to olan’g otin’go iwuorie ni jok mabeyo kare jok maricho ma dwanyore nyaka
piny ru.
53. Emomiyo tim
ma kamano adagi ahinya. Nyombi moloyo dwanyori kamano.
srd_Latn pag_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn sag_Latn kon_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn quy_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn ast_Latn luo_Latn luo_Latn luo_Latn luo_Latn luo_Latn luo_Latn ssw_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn dyu_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn min_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn dik_Latn luo_Latn luo_Latn